Շվեդիայի գիտությունների թագավորական ակադեմիա

Շվեդիայի գիտությունների թագավորական ակադեմիա (շվեդ.՝ Kungliga Vetenskapsakademien), Շվեդիայի թագավորական ակադեմիաներից մեկը։ Ակադեմիան անկախ, ոչ կառավարական կազմակերպություն է, որը նպաստում է գիտության՝ հատկապես բնական գիտությունների և մաթեմատիկայի զարգացմանը։ Ակադեմիան 1739 թվականի հունիսի 2-ին հիմնել են բնագետ Կարլ Լինեյը, առևտրական Յոհանես Ալստրոմերը, ինժեներ-մեխանիկ Մարթեն Թրիվելը, քաղաքացիական ծառայողներ Սթեն Կարլ Բիելկեն և Կարլ Վիլհելմ Քեդերհիլմը և պետական գործիչ, գրող Անդերս Յոհան ֆոն Հոպկենը։ Ակադեմիան նպատակ ուներ կենտրոնանալ կիառական գիտությունների վրա և ակադեմիայի արդյունքները շվեդերեն հրապարակել։ Այն պետք է տարբերվեր Ուփսալայում գիտությունների թագավորական ակադեմիայից, որը հիմնվել էր 1719 թվականին և հրատարակում էր լատիներեն։ Գտնվելու վայրը մոտ էր Շվեդիայի մայրաքաղաքին (որն, ի տարբերություն Ուփսալայի, այդ ժամանակ չուներ համալսարան)։ Ակադեմիան ստեղծվել է Լոնդոնի թագավորական ընկերության և Ֆրանսիայի գիտությունների ակադեմիայի նմանությամբ։ Անդամներ Ակադեմիան այժմ այն ունի 480 շվեդ և 175 արտասահմանյան անդամ, որոնք բաժանվում են տասը «դասերի»՝ Մաթեմատիկա Աստղագիտություն Ֆիզիկա Քիմիա Երկրագիտություն Կենսաբանություն Բժշկական գիտություններ Ինժեներական գիտություններ Սոցիալական գիտություններ Հումանիտար և գիտության համար ակնառու ծառայությունների համար Ծանոթագրություններ